..............(sz.) napirend

**Előterjesztve:**

Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2015. április 28-i rendes ülésére**

**Tárgy:** Döntés a BUDÉP Budai Épületfenntartó Kft. „v.a.” végelszámolásával kapcsolatban

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda vezetője

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

A Budapest Főváros II. Kerületi Önkormányzat Képviselő-testülete a 33/2012.(II.23.) határozatával úgy döntött, hogy a BUDÉP Budai Épületfenntartó Kft-t 2012. június 1. napjával végelszámolás útján jogutód nélkül megszünteti azzal, hogy a végelszámolás kezdő időpontjától kezdve a BUDÉP Kft. tevékenységét korlátozott módon folytatja.

A cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) 105. § (1) bekezdése alapján a BUDÉP Kft. „v.a.” végelszámolási eljárását 2015. június 1. napjáig be kell fejezni, ám annak lezárására a Társaság ellen indított és folyamatban lévő peres eljárásokra, továbbá a bérlők miatt – az Önkormányzat szerződésmódosítási ajánlatának indokolatlan el nem fogadása, az átkötés feltételéül szabott díjhátralék meg nem fizetése, stb. - jelenleg még át nem kötött lakás és helyiségbérleti szerződésekre tekintettel nincs mód.

Amennyiben az Önkormányzat, mint Alapító a bérleti szerződések átkötéséig és a folyamatban lévő peres eljárások jogerős lezárásáig a Társaság továbbműködése mellett dönt, úgy a végelszámolás visszavonását követően a Társaság működése helyreállítható oly módon, hogy mind a feladatok, mind a működési költségek vonatkozásában a minimalizálás a kitűzött cél. Ezen eljárások jogerős lezárását követően – melyek időtartama pontosan nem megbecsülhető, de tény, hogy egyikben sincs még I. fokú ítélet sem – a cég újabb végelszámolási eljárása néhány hónap alatt lefolytatható.

A Ctv. 113. §-a alapján a legfőbb szerv a végelszámolás folyamata alatt – a cég törlésére irányuló kérelem cégbírósághoz történő benyújtásáig – elhatározhatja a végelszámolás megszüntetését és a cég működésének továbbfolytatását. Ebben az esetben a végelszámoló megbízásának visszavonásáról, a végelszámoló díjának megállapításáról és kifizetéséről és az új vezető tisztségviselő megválasztásáról is dönteni kell.

A Budapest Főváros II. Kerületi Önkormányzat Képviselő-testülete a 166/2014.(VI.2.) határozatával a BUDÉP Kft. „v.a.” könyvvizsgálójának 2014. június 26-től 2015. május 31-ig megbízta a K & P és Társai Adó- és Könyvszakértő Korlátolt Felelősségű Társaságot (rövidített neve: K & P és Tsai Kft., székhelye: 1213 Budapest, Damjanich J. u. 143., Cg. 01-09-260538, kamarai száma: 001301, kijelölt könyvvizsgáló neve: Kalocsai Imréné dr., lakcím: 1213 Budapest, Damjanich J. u. 143., anyja neve: Zelena Ilona, kamarai száma: 003829).

A fenti képviselő-testületi határozattal megbízott könyvvizsgáló megbízatása 2015. május 31-én lejár. A könyvvizsgáló feladatait a hatályos jogszabályi rendelkezéseknek megfelelően, azok betartása mellett látta el, így indokolt a könyvvizsgáló megbízatásának további 1 évvel történő meghosszabbítása 2016. május 31. napjáig.

Továbbá alapítói határozat meghozatala szükséges annak érdekében, hogy az alapító okirat az új Polgári Törvénykönyv rendelkezéseinek megfelelő legyen.

A napirend tárgyát képező ügyben az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 6. § (2) bekezdése alapján a Képviselő-testület jogosult dönteni.

Az SZMSZ 13. § (2) bekezdése f) pontja alapján az érintett kérésére zárt ülés rendelhető el.

A Gazdasági és Tulajdonosi Bizottság az előterjesztést megtárgyalta, javaslata a képviselő-testületi ülésen szóban kerül ismertetésre.

Kérem a Tisztelt Képviselő-testületet az előterjesztés megtárgyalására, és döntésének meghozatalára.

**Határozati javaslatok**

**1.**

A Képviselő-testület úgy dönt, hogy a Budapest Főváros II. Kerületi Önkormányzat 100%-os tulajdonában lévő BUDÉP Budai Épületfenntartó Korlátolt Felelősségű Társaság „végelszámolás alatt” (székhelye: 1027 Budapest, Frankel Leó út 5.; Cg. 01-09-261965) 33/2012.(II.23.) képviselő-testületi határozattal megindított végelszámolásának megszüntetése érdekében a cégnyilvánosságról, a bírósági cégeljárásról és a végelszámolásról szóló 2006. évi V. törvény 113. §-a alapján az alábbi döntéseket hozza meg:

Az alapító elhatározza, hogy a BUDÉP Kft. „v.a.” 33/2012.(II.23.) képviselő-testületi határozattal megindított végelszámolását a jelen alapítói határozat meghozatalával egyidejűleg megszünteti és elhatározza a cég működésének továbbfolytatását, valamint a 2013. évi CLXXII. törvény 12. § (1) bekezdése alapján a Polgári Törvénykönyvről szóló 2013. évi V. törvény rendelkezéseivel összhangban álló továbbműködését.

Az alapító a végelszámoló megbízását a jelen alapítói határozat meghozatalával egyidejűleg visszavonja azzal, hogy a végelszámolót megbízásának visszavonásáig a 33/2012.(II.23.) képviselő-testületi határozattal megállapított díj időarányos része illeti meg, melynek kifizetése a jelen alapítói határozatot követő 15 napon belül esedékes.

Az alapító egyúttal úgy dönt, hogy a BUDÉP Kft. ügyvezetőjének 2015. április 29. napjától határozatlan időre dr. Fábián Árpád (an.: Németh Ilona) 1022 Budapest, Tövis u. 28. sz. alatti lakost bízza meg, személyi alapbérét havi bruttó 500.000.- Ft-ban határozza meg.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

*A határozat elfogadása minősített többségű szavazati arányt igényel.*

**2.**

A Képviselő-testület úgy dönt, hogy a BUDÉP Budai Épületfenntartó Korlátolt Felelősségű Társaság könyvvizsgálójának 2015. június 1. napjától 2016. május 31. napjáig a K & P és Társai Adó- és Könyvszakértő Korlátolt Felelősségű Társaságot (rövidített neve: K & P és Tsai Kft., székhelye: 1213 Budapest, Damjanich J. u. 143., cégjegyzékszám: Cg. 01-09-260538, kamarai száma: 001301, kijelölt könyvvizsgáló neve: Kalocsai Imréné dr., lakcím: 1213 Budapest, Damjanich J. u. 143., anyja neve: Zelena Ilona, kamarai száma: 003829) bízza meg.

A megbízási díj: 87.000,- Ft/hó + ÁFA.

A Képviselő-testület felkéri a Polgármestert, hogy a szükséges intézkedéseket tegye meg a BUDÉP Kft. ügyvezetője felé.

**Felelős:** Polgármester

**Határidő:** 30 nap

*A határozat elfogadása minősített többségű szavazati arányt igényel.*

**3.**

**A Képviselő-testület úgy dönt, hogy a Budapest Főváros II. Kerületi Önkormányzat 100%-os tulajdonában lévő BUDÉP Budai Épületfenntartó Korlátolt Felelősségű Társaság 2014. november 27-i változásokkal egységes szerkezetbe foglalt – hatályosított – alapító okiratának (a továbbiakban: egységes alapító okirat) bevezető rendelkezését az alábbiak szerint módosítja és egyidejűleg a korábbi megszövegezés hatályát veszti:**

*„A társaság alapítója alapítói határozattal a társaság továbbműködéséről valamint a Polgári Törvénykönyvről szóló 2013. évi V. törvény (a továbbiakban: Ptk.) rendelkezéseire történő áttérésről döntött, mely módosítások folytán a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.) 51. § (2) bekezdése alapján az alapító okirat fenti alapítói határozattal módosított, változásokkal egységes szerkezetbe foglalt – hatályosított – szövege az alábbi (a módosítások döntött betűvel jelölve).”*

**A Képviselő-testület az egységes alapító okirat 2. A társaság neve, székhelye, telephelyei pontjának 2.1. alpontját az alábbiak szerint módosítja és egyidejűleg a korábbi megszövegezés hatályát veszti:**

*„2.1. A társaság cégneve:* ***BUDÉP Budai Épületfenntartó Korlátolt Felelősségű Társaság***

*A társaság rövidített cégneve:* ***BUDÉP Kft.”***

**A Képviselő-testület az egységes alapító okirat 2. A társaság neve, székhelye, telephelyei pontját az alábbi 2.3. alponttal egészíti ki, ezzel egyidejűleg a jelenlegi 2.3. alpont számozása 2.4. alpontra változik:**

„2.3. *A társaság központi ügyintézésének helye: 1025 Budapest, Felsőzöldmáli út 128-130.”*

**A Képviselő-testület az egységes alapító okirat 7. Üzletrész pontjának 7.1. alpontját az alábbiak szerint módosítja és egyidejűleg a korábbi megszövegezés hatályát veszti:**

*„7.1. A törzsbetéthez kapcsolódó tagsági jogok és kötelezettségek összessége az üzletrész, amely a társaság nyilvántartásba vételével keletkezik.”*

**A Képviselő-testület az egységes alapító okirat 8. Az üzletrészek átruházása, felosztása pontjának 8.2. alpontját az alábbiak szerint módosítja és egyidejűleg a korábbi megszövegezés hatályát veszti:**

„8.2.Az üzletrész *a Ptk. 3:173. § -ában szabályozott esetekben* osztható fel.”

**A Képviselő-testület az egységes alapító okirat 9. A nyereség felosztása pontjának 9.1. alpontját az alábbiak szerint módosítja és egyidejűleg a korábbi megszövegezés hatályát veszti:**

„9.1. *A társaság saját tőkéjéből a tag javára, annak tagsági jogviszonyára figyelemmel kifizetést a társaság fennállása alatt kizárólag a tárgyévi adózott eredményből, illetve a szabad eredménytartalékkal kiegészített tárgyévi adózott eredményből teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét.*”

**A Képviselő-testület az egységes alapító okirat 10. Az alapítói határozat pontjának 10.1. alpontját az alábbi mondattal egészíti ki:**

„10.1. *A döntés az ügyvezetéssel való közléssel válik hatályossá.”*

**A Képviselő-testület az egységes alapító okirat 10. Az alapítói határozat pontjának 10.3. alpontja „Haladéktalanul értesíteni kell az alapítót, ha:” szövegrészének e./ alpontját az alábbiak szerint módosítja és egyidejűleg a korábbi megszövegezés hatályát veszti:**

„10.3. „Haladéktalanul értesíteni kell az alapítót, ha:”

e./ a társaság mérlegéből, könyvviteli nyilvántartásából kitűnik, hogy a saját tőke veszteség folytán a törzstőke felére, illetve *a társaság saját tőkéje a törzstőke törvényben meghatározott minimális összege* alá csökkent;”

**A Képviselő-testület az egységes alapító okirat 10. Az alapítói határozat pontjának 10.3. alpontja „Haladéktalanul értesíteni kell az alapítót, ha:” szövegrészének f./ alpontját az alábbiak szerint módosítja és egyidejűleg a korábbi megszövegezés hatályát veszti:**

„10.3. „Haladéktalanul értesíteni kell az alapítót, ha:”

f./ a *társaságot fizetésképtelenség fenyegeti vagy fizetéseit megszüntette;”*

**A Képviselő-testület az egységes alapító okirat 10. Az alapítói határozat pontjának 10.3. alpontja „Haladéktalanul értesíteni kell az alapítót, ha:” szövegrészének g./ alpontját az alábbiak szerint módosítja és egyidejűleg a korábbi megszövegezés hatályát veszti:**

„10.3. „Haladéktalanul értesíteni kell az alapítót, ha:”

g./ *vagyona a tartozásokat nem fedezi.”*

**A Képviselő-testület az egységes alapító okirat 11. Az ügyvezetés és a képviselet pontjának 11.1. alpontját alábbiak szerint módosítja és egyidejűleg a korábbi megszövegezés hatályát veszti:**

„11.1. A társaság ***ügyvezetésére és képviseletére jogosult ügyvezetője:***

*Név: dr. Fábián Árpád*

*Születési hely, idő: Devecser, 1957. szeptember 20.*

*Anyja neve: Németh Ilona*

*Lakcím: 1022 Budapest, Tövis u. 28.*

*Az ügyvezetői megbízatás határozatlan időre szól.*

*Az ügyvezető a társaság ügyvezetését munkaviszonyban látja el.”*

**A Képviselő-testület az egységes alapító okirat 12. A cégjegyzés pontjának 12.1. alpontját az alábbiak szerint módosítja és egyidejűleg a korábbi megszövegezés hatályát veszti:**

„12.1. *Az ügyvezető cégjegyzési joga önálló.* A cégjegyzés akként történik, hogy a cég kézzel vagy géppel írt, előírt, előnyomott vagy nyomtatott neve fölé a képviseletre jogosult személy nevét *– hiteles cégaláírási nyilatkozatának megfelelően –* önállóan aláírja.”

**A Képviselő-testület az egységes alapító okirat 13. A könyvvizsgáló pontjának 13.1. alpontját az alábbiak szerint módosítja és egyidejűleg a korábbi megszövegezés hatályát veszti:**

„13.1. A társaság könyvvizsgálója *2016. május 31.* napjáig:

K & P és Társai Adó- és Könyvszakértő Korlátolt Felelősségű Társaság

székhelye: 1213 Budapest, Damjanich J. u. 143.

cégjegyzékszám: Cg. 01-09-260538

kamarai nyilvántartási szám: 001301

ügyvezető: Kalocsai Imréné dr.

A társaság a könyvvizsgálói feladatokat az alábbi könyvvizsgáló bevonásával látja el:

Kalocsai Imréné dr.

anyja neve: Zelena Ilona

lakcíme: 1213 Budapest, Damjanich J. u. 143.

kamarai nyilvántartási szám: 003829”

**A Képviselő-testület az egységes alapító okirat 14. A felügyelőbizottság pontja 14.1. alpontjának első mondatát az alábbiak szerint módosítja és egyidejűleg a korábbi megszövegezés hatályát veszti:**

„14.1. A társaságnál 3 tagú, *nem ügydöntő* felügyelőbizottság működik, a tagjait az alapító határozott – de legfeljebb 5 éves – időre jelöli ki.”

**A Képviselő-testület az egységes alapító okirat 14. A felügyelőbizottság pontjának 14.1. alpontja utolsó bekezdésének első mondatát az alábbiak szerint módosítja és egyidejűleg a korábbi megszövegezés hatályát veszti:**

„Jogkörükre, feladataikra, felelősségükre a *Ptk. 3:26. – 3:28. §‑*aiban előírtak vonatkoznak. A felügyelőbizottság tagjai közül saját maga választja meg elnökét.”

**A Képviselő-testület az egységes alapító okirat 16. Egyéb rendelkezések pontjának 16.1. alpontját az alábbiak szerint módosítja és egyidejűleg a korábbi megszövegezés hatályát veszti:**

„16.1. A jelen alapító okiratban nem szabályozott kérdésekben *a Polgári Törvénykönyvről szóló 2013. évi V. törvény és a cégnyilvánosságról, a bírósági cégeljárásról és a végelszámolásról szóló 2006. évi V. törvény, valamint a nemzeti vagyonról szóló 2011. évi CXCVI. törvény* rendelkezéseit kell alkalmazni.”

A Képviselő-testület felkéri a Polgármestert, hogy a szükséges intézkedéseket tegye meg, és egyben felhatalmazza, hogy a BUDÉP Kft. fenti változásnak megfelelő, változásokkal egységes szerkezetbe foglalt – hatályosított szövegű – alapító okiratát aláírja, gondoskodjon a Társaság ügyvezetője útján a cégbejegyzési eljáráshoz szükséges iratok elkészíttetéséről és a cégbejegyzésre irányuló eljárás megindításáról.

**Felelős:** Polgármester

**Határidő:** 30 nap

*A határozat elfogadása minősített többségű szavazati arányt igényel.*

Budapest, 2015. április 21.

**Dr. Láng Zsolt**

polgármester